สอยถามหน่อยค่ะ คือประเดือนไม่มา1เดือนเเล้ว มาล่าสุดเดือนมกราคมเเต่คือมา2รอบ รอบเเรกมาต้นเดือน รอบสองมาปลายเดือนค่ะ เเต่สองรอบเดือนนั้นประเดือนเป็นสีเลือดหมูค่ะเข้มมากก คือเราเคยฉีดยาคุมมาคะเเต่ไม่ได้ฉีดมาปีนึงได้เเล้ว เเล้วมากินยาคุมเเทนเเต่ก็ทาน จนมาวันที่27-29 กุมภาพันธ์ วันที่27คือมีตกขาวมากเต็มในช่องคลอดสีมันออกเหลืองนิดๆเเล้วก็คัน วัน28-29 มีนำ้ลื่นๆใส่ๆไหลออกมาไวมากพอเอาผ้าซับสีมันออกเหลืองนิดๆ เเล้วก็สึกเจ็บหน้าอก จนตอนนี้วันที่2มีนาประจำเดือนก็ยังไม่มา อยากทราบเราเป็นโรคหรือว่ากำลังจะท้องคะ
สวัสดีค่ะ หากในตอนนี้ยังทานยาคุมกำเนิดอยู่ และทานจนครบ 21 เม็ดและเว้นระยะไปครบ 7 วันแล้ว หรือทานจนครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ หากตรวจไม่พบ ก็อาจเกิดจากผลของยาคุมที่ทำให้เยื่อบุโพรงมดลูกฝ่อบางลง จึงไม่มีประจำเดือนมาได้ โดยเฉพาะหากเป็นยาคุมกำเนิดชนิดฮอร์โมนต่ำ หรือชนิดฮอร์โมนเดี่ยวแต่หากได้หยุดทานยาคุมกำเนิดไปนานแล้ว แต่ยังไม่มีประจำเดือนมา ก็ควรตรวจหาการตั้งครรภ์ดูเช่นกัน หากตรวจไม่พบ ก็ให้รอประจำเดือนต่อไปก่อน โดยอาการมีตกขาวมาก เจ็บหน้าอก อาจเป็นอาการก่อนการมีประจำเดือนมาก็ได้ แต่หากยังไม่มีประจำเดือนมา และยังคงมีตกขาวออกมาปริมาณมากทุกวัน และมีคันช่องคลอดมาก หรือตกขาวมีกลิ่นเหม็น อาจเกิดจากการติดเชื้อในช่องคลอด หรือมีมดลูกอักเสบได้ ดังนั้น หากตรวจไม่พบการตั้งครรภ์ แต่ประจำเดือนยังคงไม่มา และยังมีตกขาวที่ผิดปกติ ก็ควรไปพบแพทย์เพื่อตรวจรักษาค่ะ